हेड कांस्टेबल हत्याकांड के दो आरोपित बेंगलुरू से गिरफ्तार - Haryana Rohtak Crime News
हेड कांस्टेबल हत्याकांड के दो आरोपित बेंगलुरू से गिरफ्तार
Publish Date:Sun, 15 Sep 2019 06:30 AM (IST)
जागरण संवाददाता रोहतक माजरा गांव में हेड कांस्टेबल हत्याकांड के मामले में फरार चल रहे दो आरोपितों को हिसार एसटीएफ और आइएमटी थाना पुलिस ने बेंगलुरू से गिरफ्तार कर लिया है। बेंगलुरू
जागरण संवाददाता, रोहतक : माजरा गांव में हेड कांस्टेबल हत्याकांड के मामले में फरार चल रहे दो आरोपितों को हिसार एसटीएफ और आइएमटी थाना पुलिस ने बेंगलुरू से गिरफ्तार कर लिया है। बेंगलुरू में एक आरोपित की मौसी रहती हैं। उनके पास ही आरोपित छिपे थे। हत्याकांड को अंजाम देने वाला मुख्य आरोपित एक अन्य दोहरे हत्याकांड के मामले में कुछ माह पहले ही जमानत पर आया था। आरोपितों से पूछताछ के लिए उन्हें रिमांड पर लिया जाएगा।
मूलरूप से गुरुग्राम के बजघेड़ा गांव निवासी हेड कांस्टेबल प्रदीप की आठ सितंबर को रोहतक प्रधानमंत्री की रैली में वीआइपी ड्यूटी लगी थी। जो फरीदाबाद के बुपानी थाने में तैनात था। सात सितंबर की शाम वह रोहतक आया था, जिसके बाद बोहर निवासी उसके दोस्त ने प्रदीप को माजरा गांव स्थित फ्लैट में रुकवा दिया था। वहां पर रात के समय ईंट से वार कर हेड कांस्टेबल की हत्या कर दी गई थी। जिसके शरीर में शराब की बोतल भी घोंपी थी। आइएमटी थाना पुलिस ने कलानौर के बासाना गांव निवासी दीपक समेत कई आरोपितों के खिलाफ मामला दर्ज किया था। जांच पड़ताल के बाद एक आरोपित अस्थल बोहर निवासी विजय उर्फ टिल्लू को 11 सितंबर को गिरफ्तार कर लिया गया था। दोहरे हत्याकांड के मामले में जमानत पर आया है दीपक
लोकेश हत्याकांड का आरोपित गिरफ्तार, पूछताछ जारी
हिसार एसटीएफ और रोहतक पुलिस की संयुक्त टीम को जांच पड़ताल के बाद पता चला कि आरोपित दीपक और उसका साथी बेंगलुरू में छिपे हैं। इसके बाद शनिवार को पुलिस की टीम बेंगलुरू पहुंची। पुलिस ने आरोपित दीपक और सोनीपत के गंगाना गांव निवासी मनोज को गिरफ्तार कर लिया। आरोपित दीपक का परिवार हिसार के शिव नगर में रहता है। पूछताछ में आरोपितों ने बताया कि वारदात की रात हेड कांस्टेबल प्रदीप हुक्का पीने के लिए उनके कमरे में गया था। वहां पर एक आरोपित के साथ हेड कांस्टेबल की कहासुनी हो गई थी। उस समय मामला शांत हो गया और हेड कांस्टेबल अपने कमरे में आकर सो गया। इसके बाद आरोपितों ने हत्या की योजना बनाई। आरोपितों के एक साथी को अधिक नशा हो गया था, जिसके चलते वह अपने कमरे में सो गया और फिर दीपक, विजय और मनोज ने मिलकर हत्याकांड को अंजाम दिया। हत्याकांड को अंजाम देने के बाद आरोपितों ने हेड कांस्टेबल की कार, पर्स और मोबाइल भी लूट लिया। आरोपित कभी हिसार, भिवानी तो कभी हरिद्वार में घूमते रहे। दिल्ली में विजय इनसे अलग हो गया था। दीपक और मनोज बेंगलुरू चले गए थे। बेंगलुरू में दीपक की मौसी रहती हैं। पुलिस के अनुसार, आरोपित दीपक पर हत्या के पहले भी दो मामले दर्ज हैं, जिसमें वह जमानत पर आया है। आरोपितों को कोर्ट में पेश कर रिमांड पर लिया जाएगा।
# Rohtak news
(over : 44.3)
5 साल की Sarah ने 2 मिनट में solve किया Rubik’s cube, Guinness World Records के लिए तैयारी | Chennai
दिल्लीवासियों की उम्र 10 साल क्यों कम कर रहे केजरीवाल, खुद के लिए लगवाया RO: भाजपा सांसद
Jharkhand Election 2019: DGP ने पांच राज्‍यों के पुलिस अफसरों संग किया मंथन, सभी चेक पोस्ट पर होगी गहन चेकिंग
Jharkhand Election 2019: चौथे चरण की 15 सीटों पर चुनाव की अधिसूचना जारी, नामांकन शुरू
Jharkhand Election 2019: झामुमो के करारे बोल, भाजपा की ए टीम है आजसू- बी टीम बाबूलाल
Jharkhand Election 2019: कांग्रेस के 6 में 5, भाजपा के 12 में से 9 उम्मीदवार करोड़पति; जानें किसके पास कितनी संपत्ति
Maharashtra Government Formation LIVE: उद्धव ठाकरे करेंगे महाराष्ट्र सरकार को लीड- शरद पवार